Aalborg Stiftstidende, 1845-01-09
Under Chausseen er anbragt henved en Snees Vandledninger eller Steenkister, der vel, ved smukke Kopstene tiltale Øiet, men om hvis Varighed der maa blive ulige Meninger; thi at disse Steenkister, med deres paa Kant satte Kæveeller Sidestene, af den i Forhold til deres Høide ringe Diameter, omtrent 6, i Tidens Længde, bedre end de simplere Steenkister, som ialmindelighed opføres, kunne trodse Tyngden, navnlig den Rysten, der er en Følge af tungtlæssede Vognes Rullen, forekommer mig ikke sandsynligt; og jeg skal, som et ikke ugyldigt Beviis for Rigtigheden af denne Formodning, kun nævne, at den ene Side af en af disse Steensætninger, allerede har tabt den Niveau eller lodrette Stilling, hvorudi man dog maa antage at den har været opført. Da imidlertid slige Steenkister lade sig, hvilket ogsaa der har været Tilfældet, opføre for en Betaling af omtrent 25 Rbd. Stykket, saa er det af den Grund rimeligt, at man eiheller i dem kan fordre at see enten ingeniøse Priis værker eller Arbeider af den Suffisance de bør have, Men, fordi dette Steenarbeide ikke har kostet meer at udføre, skal det – for ogsaa at tale om det Oekonomiske - ikke være Tilfældet, at det eiheller har kostet Landet mere. Det siges almindeligt –, og er mig meddeelt fra flere saa paalidelige Kilder, at jeg ikke, i hvor tilbøielig jeg end maatte være dertil, kan betvivle Sandheden deraf –, at der for hver Kiste er ført Vei-Kassen 100 Rbd. til Udgift, og da maa jeg i Navn af alle os, som skatte til Vei-Kassen, tillade mig at spørge den ærede Vei-Jntendant: "Hvor ere vore Penge blevne af," Rygtets Løsen af denne Gaade er: at man underhaanden overlod Arbeidet til en Snedker i Skanderborg for den enorme Betaling af 100 Rbd. for hver Steenkiste, men, at Egnens Steensættere igjen af ham overtoge det imod den passende Betaling af 25 Rbd. pr. Kiste; - og farer Fru Fama nu ei med Tant, det vi dennegang ingen Grund have til at antage, da vide vi - næst at paaanke den meget paafaldende Omstændighed, at man i Modsætning til hvad der med det øvrige Arbeide var Tilfældet, undlod ved Licitation at aabne Concurrence om Opførelsen af disse Steenkister, al den Stund det ingenlunde mangler denne Provindsegn paa Folk, som fuldtvel kunne udføre saa ordinaire Arbeider – ikke at bringe en saadan Færd i Samklang med den Hædersdom, som ved Publicitetens Organ forkynder Vei-Jnspectionens Roes; og da jeg eiheller tør antage, at vore Jngenieurer, som Aar ud og Aar ind praktisere i Veibygningskunsten, kunne mangle Jndsigt i, under saa almindelige Localforhold, som de, der in casu frembyde sig, at beregne Omkostningerne paa en Steenkistes Anlæg, saa veed jeg ei rettere end at overlade Andre at opklare det Mysterium, der her stiller sig for Øie. Jeg udsender ingenlunde disse Linier, for, af personlige Hensyn, at befeide Nogen; thi det har og kan jeg ingen Grund have til; men, det paagjældende Chaussee-Anlæg er vor Tids vigtigste Regjeringsforetagende i Vendsyssel, og alene dets Begyndelse koster en 25,000 Rbd.; dette, og at det er et Værk, som skal gives Varighed, ei ene for vore Dage, men vel for et Par Menneskealdere, maa retfærdiggjøre enhver frimodig Kritik, som der maatte være grundet Anledning til. Odden, den 3die Januar 1845. C. Grabert.